**Stredná zdravotnícka škola, Vrbická 632, 031 01 Liptovský Mikuláš**

**Kritériá prijímacieho konania**

**pre 4-ročné denné štúdium** **v školskom roku 2025/2026**

**Študijný odbor: MASÉR/MASÉRKA**

**Kód: 5370 M**

**Stupeň vzdelania: úplné stredné odborné vzdelanie  ISCED 354**

**EDUID školy: 100007806**

Riaditeľka Strednej  zdravotníckej školy v Liptovskom Mikuláši v súlade s § 68 ods. 1 a § 161m  ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č.415/2021 Z. z. a zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov v znení neskorších predpisov a Vyhlášky 287/2022 Z. z. o sústave odborov vzdelávania pre stredné školy a o vecnej pôsobnosti k odborom vzdelávania a v zmysle Usmernenia MŠVVaŠ SR k prijímacím skúškam na SŠ z 13.10.2022 a na základe prerokovania kritérií na zasadnutí  pedagogickej  rady dňa **02.11.2023 stanovuje pre školský rok** **2025/2026** tieto **kritériá prijímacej skúšky:**

**I.**

**Prijímacie konanie**

1. Do 1. ročníka 4-ročného maturitného štúdia **masér/masérka**  môže byť prijatých..... **žiakov.**
2. Termín podania prihlášok: **do ...............**
3. Prijímacia skúška pozostáva z dvoch častí:
   1. skúška na overenie špeciálnych schopností, zručností a nadania, tzv. talentová skúška,
   2. písomný test z biológie.
4. Písomný test z biológie absolvujú len tí uchádzači, ktorí budú úspešní na talentovej skúške.
5. Tým uchádzačom, ktorí nebudú úspešní na talentovej skúške, vydá riaditeľka školy rozhodnutie o neprijatí.
6. Termín konania prijímacej skúšky:

1. termín: **28.04.2025** (v prípade vyššieho počtu uchádzačov aj **29.04.2025**)

2. termín: **07.05.2025** (v prípade vyššieho počtu uchádzačov aj **09.05.2025**)

1. Riaditeľka školy pozve uchádzačov na prijímaciu skúšku písomne, v pozvánke budú uvedené  informácie  o organizácii prijímacej skúšky.

**II.**

**Podmienky pre prijatie na štúdium**

Do prvého ročníka vzdelávacieho programu masér/masérka môže byť prijatý uchádzač, ktorý spĺňa tieto podmienky:

1. Podanie prihlášky na SZŠ v stanovenom termíne - do **..............**
2. Potvrdenie o zdravotnej spôsobilosti žiaka študovať študijný odbor masér/masérka na školský rok 2025/2026  - viď link<https://www.minedu.sk/zoznam-ucebnych-odborov-a-studijnych-odborov-v-ktorych-sa-vyzaduje-zdravotna-sposobilost/>

Do študijného odboru masér/masérka môže byť prijatý aj uchádzač so špeciálnymi výchovno-vzdelávacími potrebami (ŠVVP). Okrem posúdenia kritérií zdravotnej spôsobilosti pre uchádzača o zdravotnícke študijné odbory podľa osobitného predpisu (Vyhláška MZ Sr č. 364/2009 Z. z., ktorou sa ustanovujú kritériá zdravotnej spôsobilosti pre uchádzačov o zdravotnícke študijné odbory), je od uchádzača so ŠVVP požadovaný odborný posudok poradenského zariadenia o spôsobilosti na štúdium na SZŠ v danom odbore. **Žiaci so špeciálnymi výchovno–vzdelávacími potrebami** **musia predložiť správu z diagnostického vyšetrenia vykonanú zariadením poradenstva a prevencie nie staršiu ako dva roky**. Špecifické poruchy učenia  je potrebné **konzultovať s vedením SZŠ ešte pred podaním prihlášky** na SZŠ.

1. Úspešné absolvovanie **prijímacej skúšky** a umiestnenie sa v celkovom poradí na **1.** – **... mieste.**

**III.**

**Skúška na overenie špeciálnych schopností, zručností alebo nadania**

1. Uvedená skúška pozostáva z dvoch častí:

a) **Overenie pohybových schopností**, čas 30 minút :

* **člnkový beh 4 x 10 m** (školská telocvičňa)

Hodnotí sa: rýchlosť                                       Maximálny počet **bodov 5**

* **hod plnou loptou** (školská telocvičňa)

Hodnotí sa: dĺžka hodu                                               Maximálny počet **bodov 6**

b)**Posúdenie jemnej motoriky,** čas 90 minút:

* **modelovanie z plastelíny**

Hodnotí sa: postup práce, náročnosť a výsledný produkt

Maximálny počet **bodov 12**

* **hmatová skúška -**vyhľadávanie predmetov pohmatom

Hodnotí sa: postup, správny popis                                 Maximálny počet **bodov 12**

1. Uchádzač môže na skúške na overenie špeciálnych schopností, zručností alebo nadania dosiahnuť **maximálny počet bodov 35.**
2. Uchádzač na skúške na overenie špeciálnych schopností, zručností alebo nadania

musí získať **minimálne 20 bodov**, aby bol úspešný.

1. Žiaci so ŠVVP môžu mať upravené podmienky na základe konzultácie s vedením školy pred podaním prihlášky a podľa odporúčaní poradenského centra.

**IV.**

**Prijímacia skúška**

1. Uchádzač, ktorý vyhovel skúške na overenie špeciálnych schopností, zručností alebo nadania, absolvuje **test z biológie**.
2. Uchádzači so ŠVVP budú mať v teste upravené podmienky na základe konzultácie s vedením školy pred podaním prihlášky a podľa odporúčaní poradenského centra.
3. Za test z biológie môže uchádzač získať **maximálne 35 bodov**. Uchádzač bude z daného testu úspešný, ak získa **minimálne 15 bodov**.

1. Uchádzač, ktorý nebol z testu z biológie úspešný, skúške nevyhovel.
2. Uchádzačovi, ktorý bol úspešný z talentovej skúšky a z testu z biológie, sa k získaným bodom pripočítajú ďalšie body nasledovne:
3. Za **celoslovenské testovanie žiakov 9. roč. ZŠ zo SJL**

|  |  |
| --- | --- |
| **Výsledky testovania** | **Počet bodov** |
| 91% − 100% | 35 |
| 81% − 90% | 30 |
| 71% − 80% | 25 |
| 61% − 70% | 20 |
| 51% − 60% | 15 |
| 41% − 50% | 10 |
| 30% − 40% | 5 |
| 29% a menej | 0 |

  Maximálny počet **bodov 35**

1. Za **priemerný prospech** dosiahnutý na konci  7. a 8. ročníka a v prvom polroku  9. ročníka základnej školy z predmetov - slovenský jazyk, anglický jazyk, dejepis, matematika, fyzika, chémia a biológia.

|  |  |
| --- | --- |
| **Priemerný prospech do** | **Počet bodov** |
| 1,00 − 1,50 | 25 |
| 1,51 − 2,00 | 20 |
| 2,01 − 2,50 | 10 |
| 2,51 − 2,75 | 5 |
| 2,76 a viac | 0 |

Maximálny počet  **bodov 25**

1. Ak bol žiak z  predmetu hodnotený slovne alebo má uvedené „absolvoval“, započíta sa mu známka z posledného koncoročného vysvedčenia, na ktorom bol klasifikovaný známkou.
2. Uchádzač získava body aj za **dokladovanú účasť na športových olympiádach, olympiádach z biológie a prvej pomoci (zdravotník)** v 8. a 9. ročníku základnej školy a to nasledovne:

|  |  |
| --- | --- |
| Riešiteľ okresného kola 1. - 3. miesto | 4 body za všetky dokladované súťaže spolu |
| Riešiteľ vyšších kôl  1. - 3. miesto | 6 bodov za všetky dokladované súťaže spolu |
| Prvá pomoc (zdravotník): účastník okresného kola 1. - 3. miesto | 4 body za všetky dokladované súťaže spolu |
| Prvá pomoc(zdravotník): účastník vyšších kôl  1. - 3. miesto | 5 bodov za všetky dokladované súťaže spolu |
| Krúžok prvej pomoci (zdravotnícky) | 1 bod |

Maximálny počet **20** **bodov**

1. Uchádzač môže v prijímacom konaní získať maximálne**150 bodov.**

**V.**

**Prijímanie uchádzačov**

1. Prijatí budú tí uchádzači, ktorí sa umiestnili v celkovom poradí na **1. – ... . mieste**.
2. Po ukončení prijímacích skúšok konaných v oboch termínoch a následnom vyhodnotení, **riaditeľka školy vydá rozhodnutie o prijatí najneskôr 16.05.2025,** § 68 ods. 1. Neúspešným žiakom vydá riaditeľka školy rozhodnutie o neprijatí.
3. Zoznam uchádzačov podľa výsledkov prijímacieho konania zverejní riaditeľka školy na výveske školy a web stránke školy **dňa 16.05.2025 (od 0:00 – do 23:59).**
4. Pri rovnosti bodov na posledných miestach v celkovom poradí o prijatí rozhodne:
5. vyšší počet bodov z talentovej skúšky,
6. vyšší počet bodov z jemnej motoriky,
7. lepšia známka z biológie na konci 8. ročníka,
8. viac percent v celoslovenskom testovaní žiakov 9. ročníkov zo SJL.
9. Zákonný zástupca uchádzača, ktorý bol prijatý na štúdium, **písomne potvrdí** nastúpenie na vzdelávanie **najneskôr do 21.05.2025 (23:59).**
10. Pri **nenaplnení** počtu miest pre žiakov, ktorých možno prijať do prvého ročníka, riaditeľka školy po prerokovaní v pedagogickej rade školy rozhodne o tom, či sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka. **Prijímacia skúška sa bude konať 17.06.2025.**

Riaditeľka vydá týmto žiakom rozhodnutie o prijatí/neprijatí **do 20.06.2025.**

Uchádzač/zákonný zástupca uchádzača najneskôr **do 25.06.2025 písomne potvrdí** Strednej zdravotníckej škole v Liptovskom Mikuláši **prijatie na vzdelávanie.**

1. Výsledky prijímacej skúšky do prvého ročníka SZŠ platia len pre školský rok 2025/2026.

**VI.**

**Záverečné ustanovenia**

Zoznam uchádzačov zverejní riaditeľka školy na výveske školy a na webovej stránke školy <https://szslm.edupage.org/> podľa výsledkov prijímacieho konania dňa **16.05.2025.**

Riaditeľka školy po vykonaní prijímacích skúšok v oboch termínoch ich vyhodnotí a odošle zákonnému zástupcovi žiaka **rozhodnutie o prijatí, najneskôr 16.05.2025** cez elektronickú schránku alebo poštou. Neúspešným žiakom vydá riaditeľka školy rozhodnutie o neprijatí.

Uchádzač, ktorý bol prijatý na štúdium, doručí písomné potvrdenie o nastúpení alebo nenastúpení žiaka na štúdium SZŠ v Liptovskom Mikuláši do **21.05.2025**. Po doručení tlačiva o nastúpení, **ďalšie rozhodnutia** o prijatí zo škôl uvedených na prihláške **sa stávajú neplatnými.**

Doručenie môže byť realizované cez informačný systém, odoslaním naskenovaného tlačiva prostredníctvom e-mailu, poštou na adresu školy. Rozhodujúci je dátum doručenia Strednej zdravotníckej škole v Liptovskom Mikuláši.

Uchádzač, ktorý nastúpi na štúdium, na začiatku šk. roka 2025/2026 predloží triednemu učiteľovi vysvedčenie o úspešnom ukončení 9. ročníka.

Uchádzač, ktorý nebol prijatý na štúdium, môže prostredníctvom zákonného zástupcu podľa § 68 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov podať odvolanie riaditeľovi strednej školy, ktorý rozhodnutie vydal, v lehote do 5 dní od jeho doručenia.

Uchádzačovi, ktorý sa zo závažných dôvodov nemôže zúčastniť na prijímacej skúške v riadnych termínoch, určí riaditeľ strednej školy náhradný termín najneskôr v poslednom týždni augusta. Dôvod neúčasti na prijímacej skúške oznámi uchádzač alebo zákonný zástupca maloletého uchádzača riaditeľovi strednej školy najneskôr v deň konania prijímacej skúšky. Riaditeľ strednej školy v takom prípade rezervuje miesto v počte žiakov, ktorých prijíma do prvého ročníka.

V Liptovskom Mikuláši 14. 11. 2023

  Ing. Silvia Blcháčová

                                                                                              riaditeľka školy